# Bíró László József

### A Wikipédiából, a szabad lexikonból.

Golyóstoll

Bíró László József (Budapest, 1899. szeptember 29. – Buenos Aires, 1985. november 24.) a golyóstoll feltalálója.

Eredetileg újságíró volt, de festészettel is foglalkozott. Az 1930-as években szerkesztette meg Budapesten az első golyóstollat. Felismerte, hogy az újságok nyomásánál használt tinta gyorsabban szárad, és a papíron szárazon és piszkolódásmentesen megmarad. Mivel ez a sűrűbb tinta nem volt cseppfolyós, egy kis golyót szerkesztett a tollba, amely a tintát annak aljára vezette. Ahogy a toll a papíron mozog, a golyó forog, és így veszi föl a tintát, melyet a papírra ken.

1938 végén, amikor elkezdődtek a zsidókat korlátozó intézkedések, Bíró maga is zsidó lévén Párizsba ment, onnan pedig Argentínába. Augustin P. Justo javasolta neki, hogy menjen Argentínába, és a konzulátuson, ahol vízumért folyamodott, tudta meg, hogy Augustin P. Justo valójában az argentin elnök. 1943-ban Bíró szabadalmaztatta a golyóstollat Argentínában, majd ottani letelepedése után megfelelő módosítással az öntvényrepedést jelző festéket alkalmazta a golyóstoll töltésére. 1985-ben halt meg Argentínában.

## [szerkesztés] A találmány utóélete

Az angol kormány azért vásárolta meg a szabadalmat, mert a golyóstoll a repülőgépeken nagy magasságokban is működött, nem folyt ki belőle a tinta. 1944-ben a Royal Air Force Bíró-féle golyóstollakat használt. A franciák máig fennálló részvénytársaságot alapítottak a találmány hasznosítására. A golyóstollat BIC védjeggyel hozzák forgalomba, ami a Biró Crayon rövidítése. A Parker nevű cég 1957-ben kezdte meg a golyóstollak forgalmazását. Az 1960-as évektől kezdve a golyóstoll a Föld minden országában elterjedt, és általánosan használt íróeszközzé vált. Angol nyelvterületen a golyóstollat ma is gyakran "biro" vagy "biro pen" néven említik, Orwell műveiben például kizárólag ezen a néven szerepel. Német nyelvterületen "Kugelschreiber" vagy "Kuli" a golyóstoll neve.

## [szerkesztés] Külső hivatkozás

- Magyar Életrajzi Lexikon

## [szerkesztés] Irodalom

- Bíró László József: Csendes forradalom: A golyóstoll regénye., Európa Kiadó, Bp., 1975. ISBN 963-07-0174-x

A lap eredeti címe "http://hu.wikipedia.org../../../b/%C3%AD/r/B%C3%ADr%C3%B3_L%C3%A1szl%C3%B3_J%C3%B3zsef_8d3b.html"

Kategória: Magyar feltalálók

##### Views

- Szócikk
- Vitalap
- Aktuális változat

##### Keresés

##### Más nyelveken

- English
- العربية
- Deutsch
- Español
- Eesti
- Français
- Italiano
- Latviešu
- Polski
- Slovenčina
- Svenska